# אלי אביבי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אלי אביבי
רינה אביבי, אשתו של אלי
הבית ב"מדינת אכזיב"

אלי אביבי (נולד 1929) ישראלי שהתפרסם בעיקר כמי שהכריז על עצמו כנשיא מדינת אכזיב בחוף הגליל המערבי.

## [עריכה] ביוגרפיה

אלי אביבי נולד בפרס בשנת 1929, וכשהיה בן שנה עלתה משפחתו לישראל. בגיל שלוש עשרה עזב את הבית, ובגיל חמש עשרה ב-1946 הצטרף לפלמ"ח ועבר קורס בפלי"ם. בגיל שבע עשרה יצא למסע שארך ארבע שנים, בו עבד במקומות שונים בעולם, החל ממערב אפריקה וכלה בימת בארנס שבאזור הקוטב הצפוני. כשחזר ממסעותיו, בשנת 1952, והוא בן עשרים ושתיים, הגיע לחוף אכזיב במהלך חיפושיו אחר מקום טוב לכתיבת זכרונותיו ממלחמת העצמאות. הכפר הערבי א-זב שנבנה במקום, ננטש במהלך המלחמה, ואלי שכר שני מבנים מהמדינה ושיפץ אותם. אחד מהם, שהיה בעבר ביתו של מוכתר הכפר הערבי אחמד חוסיין עטייה, נהיה ברבות הימים לביתו של אלי, בו הוקם גם מוזיאון לתולדות אכזיב.

## [עריכה] מדינת אכזיב

  ערך מורחב – מדינת אכזיב

### [עריכה] היסטוריה

במקום שבו קיימת כיום מדינת אכזיב, הייתה קיימת עיר נמל עתיקה לפני אלפי שנים. על פי הממצאים ואתרי הקבורה הרבים שנמצאו באזור ניתן להסיק כי אכזיב הייתה עיר מסחר מרכזית כבר בתקופת הברזל. בתנ"ך מוזכרת אכזיב הקדומה בספר יהושוע פרק י"ט כחלק משטחו של שבט אשר: "...והיו תצאתיו הימה מחבל אכזיבה...". על פי הממצאים ואתרי הקבורה הרבים שנצאו באזור ניתן להסיק כי אכזיב הייתה עיר מסחר מרכזית כבר בתקופת הברזל. גם בתקופת המשנה הייתה קיימת באזור עיר משגשגת. בתקופה הצלבנית ניתנה העיר כמתנה לאחד האבירים, ובתקופה הממלוכית נכבש המקום על ידי המצביא הממלוכי בייברס, שהקים במקום כפר דייגים בשם א-זב, הדומה בצליל לאכזיב. במבצע בן עמי ניטש הכפר על ידי תושביו, ויושב מחדש על ידי אלי אביבי בשנת 1952.

בזכות הצלחת הכפר של אלי אביבי, והיותו מוקד משיכה לבליינים ולצעירים, החליטו להקים במקום את כפר הנופש הצרפתי ומאוחר יותר את הגן הלאומי.

מדינת אכזיב "הוקמה" על ידי אלי ורינה אביבי בשנת 1971, כצעד מחאה נגד בנייתו של הגן הלאומי במקום. ל"מדינה" נבחרו נשיא, דגל והמנון, ואף הונפקו דרכונים. בתקופה מסוימת אף הוחתמו דרכוני המבקרים בחותמת מיוחדת.

#### [עריכה] המוזיאון

המוזיאון שהקים אלי אביבי מרכז ממצאים ארכיאולוגיים מתולדותיה של אכזיב, וחלקם בני למעלה מ 3,000 שנה. המוצגים אינם מוגנים על ידי זכוכית, ומוצגים בגובה העיניים. בנוסף, על קירות האבן נמצאים העתקים של ציורים עתיקים, וסיפור המקום כתוב עליהם.

## [עריכה] מיקומו בתרבות הישראלית

במשך שנים רבות, החל בסוף שנות ה-50, דרך שנות ה-60 וה-70 ועד שנות ה-80, היווה ביתו של אלי אביבי אבן שואבת לצעירי הבוהמה ולאלו שחשבו שהם שייכים לבוהמה. במקום התקיים הפנינג ספונטני בכל קיץ וכן בחגים, וצעירים רבים חוו במקום את תחושת השחרור הראשונה שלהם. אלי אביב עצמו, בהיותו דמות ציורית, הווה אבן שואבת לצעירים (ובעיקר לצעירות) שנהרו אליו הן לשם תחושת החופש והן לשמוע ממנו את סיפוריו ואת הגותו על החיים. בנוסף, פרש אלי חסות על צעירים וצעירות שחיפשו מקום מפלט, ונתן להם מחסה.

## [עריכה] קישורים חיצוניים

- "ראיון עם נשיא המדינה" ראיון עם אלי אביבי באתר פנאי.

מקור: http://he.wikipedia.org../../../%D7%90/%D7%9C/%D7%99/%D7%90%D7%9C%D7%99_%D7%90%D7%91%D7%99%D7%91%D7%99.html

קטגוריה: אנשי בוהמה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש